section_heading: Veliki konstruktor automobila
paragraph_text: Vrhunska stručnost i nastup bez respekta priskrbili su Porscheu, Hitlerovu potporu i mogućnost konstruiranja Volkswagen-ove bube, njemačkog odgovora na Fordov model T. Još kao mladić Porsche je eksperimentirao sa zrakoplovnim motorima, zrakoplovima i električnim helikopterima, velikim topničkim traktorima i motornim vlakovima. Već 1937. u pogonu kod Daimler-Benz-a proizveo je prvih 30 automobila koji su zbog neobična izgleda podrugljivo nazvani Käfer=buba.<br> Neposredno poslije II. Svjetskog rata 1945. godine, 1785 buba već je izašlo iz poluporušenih pogona u Wolfsburg-u. Taj automobil, 27 godina poslije postao je ljubimcem cijeloga svijeta, preuzevši od Fordova modela T naslov najprodavanijeg automobila u povijesti.<br> Ferdinand Porsche umro je 30. siječnja 1951. u trenucima kada su se na tržište počeli probijati prvi sportski automobili koje je njegov sin Ferry (Ferdinand Anton Ernst Porsche 1909.÷1998.) konstruirao na temelju Volkswagen-ove bube.<br> Model Porsche 356 Roadster prvi je proslavio ime slavnog konstruktora. U godinama koje su slijedile Porscheovi su modeli bezvremenskim dizajnom postali sinonimom za prestižan sportski automobil.<br>